Messtekery in gevangenis het almal op hol | Netwerk24
Messtekery in gevangenis het almal op hol
24 Januarie 2020 06:01
'n Oproer by die Allandale-gevangenis in Paarl-Oos het verlede Woensdagaand (15 Januarie) almal op hol gehad ná 'n messtekery op die perseel.
Paarl-inwoners wat bang was dat die gevangenes dalk ontsnap het, het hulle tot die sosiale media gewend om hul kommer te deel.
Dié gerugte is vinnig kortgeknip toe die ware jakob vertel het dat daar 'n geval van beweerde bendegeweld in die gevangenis was. Mosele Sehloho, 'n woordvoerder van die departement van korrektiewe dienste, het bevestig die geweld was weens 'n stryery tussen gevangenes. Die betrokke partye is meestal ongedeerd en die gevangenes het ligte steekwonde opgedoen met 'n wapen wat vermoedelik ingesmokkel is.
"Dié voorval word ondersoek en die bevindings sal bepaal watter stappe deur die departement gedoen moet word," sê Sehloho. "Intussen is veiligheidstelsels by die gevangenis opgeskerp." Die streekkommissaris van die Wes-Kaap, Delekile Klaas, het beklemtoon dat lede van die publiek en beamptes nie artikels vir gevangenes moet insmokkel nie en dat oortreders vervolg sal word. • A knife fight broke out in the Allandale Correctional Services on Wednesday 15 January. The cause is suspected to be gang clashes.